Rino Serra/Le fior dël mal/055


LV. Conversassion 
Voi i seve un bel cel d'otonn, ciàir a reusa mist! 
Ma la tristëssa 'n mi a monta coma 'l mar 
E a lassa rifluend, an sël mè làver trist 
Ël ricòrd afoà 'd sò paciòch amèr. 

-Toa man a scor inutilment su mè pét languent; 
Lòn ch'a serca, amisa, a l'é 'n pòst ruvinà 
Da l'ongia crudel ëd la dòna e dal sò dent. 
Sërché pì nen mè cheur, le bestie a l'han mangià. 

Mè cheur l'é 'n palass da la furfa profanà; 
Doa s'ancioca, doa as massa e 's pija për ij cavej! 
-Un përfum as perd antorn toa gola patanuà!... 

O blëssa, dur flagel dj'ànime, ti 't lo veuj! 
Con ij tò euj ëd feu, ch'a luso coma feste, 
Caussin-a sti brandej risparmià da le bestie! 

Rino Serra
Leteratura piemontèisa
Baudelaire